[இம்முறை, கிபி 14 ஆம் நூற்றாண்டின் பிற்பகுதி முதல், 17 ஆம் நூற்றாண்டின் பிற்பகுதிவரை தென்பாண்டி நாட்டில் ஆட்சி புரிந்த பிற்காலப் பாண்டியர்களின் வரலாற்றுத் தகவல்களை, அவர்களது கல்வெட்டுகள், சாசனங்கள் தரும் குறிப்புகளுடன் விளக்குகிறார் சதாசிவப் பண்டாரத்தார். இவர்களில் சடையவர்மன் பராக்கிரம பாண்டியன் சிறந்த மன்னனாக விளங்கினான் என்றும், சிறந்த தமிழ் அறிஞனாகவும் விளங்கினான் என்றும் கூறுகிறார். அதற்கு இம்மன்னன் அவன் கட்டிய திருநெல்வேலி மாவட்டம், தென்காசி, விசுவநாத சுவாமிக் கோவிலின், முன்புறம் இடிந்துள்ள கோபுரச் சுவரில் எழுதி வைத்த சாசனச் செய்யுள்களைசான்று தருகிறார். (இச்செய்யுள்களைத் தமிழ் இணையக் கல்விக் கழகத்தின் - மயிலை சீனி. வேங்கடசாமி அவர்களின் நூலான "தமிழக ஆவணங்கள்" சாசனச் செய்யுள் - செப்பேடுகள் - கல்வெட்டுகள், மயிலை சீனி. வேங்கடசாமி ஆய்வுக் களஞ்சியம் - 14 இல் [http://www.tamilvu.org/slet/ln00101/ln00101pag.jsp?bookid=303&pno=123]படிக்கலாம்).